รัฐบาลไทย-ข่าวทำเนียบรัฐบาล-กระทรวงเกษตรฯ เดินหน้าขับเคลื่อนงานนโยบายสําคัญและการแก้ไขปัญหาภาคเกษตร
วันพฤหัสบดีที่ 15 กรกฎาคม 2564
กระทรวงเกษตรฯ เดินหน้าขับเคลื่อนงานนโยบายสําคัญและการแก้ไขปัญหาภาคเกษตร
กระทรวงเกษตรฯ เดินหน้าขับเคลื่อนงานนโยบายสําคัญและการแก้ไขปัญหาภาคเกษตร
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังเป็นประธานการประชุมคณะกรรมการบริหารการขับเคลื่อนงานนโยบายสําคัญและการแก้ไขปัญหาภาคเกษตร ครั้งที่ 5/2564 โดยมี ดร.ทองเปลว กองจันทร์ ปลัดกระทรวงเกษตรและสหกรณ์ และผู้บริหารกระทรวงเกษตรและสหกรณ์ที่เกี่ยวข้องเข้าร่วมประชุมผ่านระบบออนไลน์ ว่า การประชุมในวันนี้เป็นการติดตามความก้าวหน้าการดําเนินงานนโยบายสําคัญของกระทรวงเกษตรและสหกรณ์ และการแก้ไขปัญหาภาคเกษตร โดยมีวาระสําคัญในการพิจารณา ดังต่อไปนี้ 1. การป้องกันและบรรเทาสาธารณภัยด้านการเกษตรในช่วงฤดูฝนปี 2564 ตามมติคณะรัฐมนตรี เมื่อวันที่ 18 พฤษภาคม 2564 เห็นชอบมาตรการรับมือฤดูฝนปี 2564 ตามที่สํานักงานทรัพยากรน้ําแห่งชาติ (สทนช.) เสนอ เพื่อเตรียมความพร้อมในการรับมือ ป้องกัน และลดความเสียหายจากการเกิดภัยพิบัติในฤดูฝน ประกอบด้วย 10 มาตรการ โดยสํานักงานปลัดกระทรวงเกษตรและสหกรณ์ ได้รวบรวมการป้องกันและบรรเทาสาธารณภัยด้านการเกษตรในช่วงฤดูฝนปี 2564 ของทุกหน่วยงานในสังกัดกระทรวงเกษตรและสหกรณ์ เพื่อรับมือสถานการณ์น้ําหลาก และฝนน้อยกว่าค่าปกติ โดยแบ่งการดําเนินการเป็น 3 ระยะ คือ 1) การเตรียมความพร้อม การป้องกันและลดผลกระทบ 2) การเผชิญเหตุ และ 3) การฟื้นฟู 2. รับทราบผลการดําเนินงานการส่งเสริมอาชีพให้แก่เกษตรกรผู้ได้รับการจัดที่ดินทํากินให้ชุมชนตามนโยบายรัฐบาล และปัญหา/อุปสรรคในการดําเนินงาน ซึ่งได้รับทราบแนวทางการแก้ไขปัญหาและมอบหมายให้กรมส่งเสริมสหกรณ์ดําเนินการตามลําดับต่อไป 3. ผลการดําเนินงานภายใต้คณะกรรมการโคนมและผลิตภัณฑ์นม มาตรการเร่งด่วน ระยะกลาง ระยะยาว และแผนงาน/โครงการสําคัญ (Action Plan) ภายใต้แผนปฏิบัติการด้านโคนมและผลิตภัณฑ์นม ระยะที่ 1 (ปี 2564-2570) รวมทั้ง MOU การซื้อขายนํ้านมโค ปี 2563/2564 ปริมาณรวม 3,547.640 ตัน/วัน และ 4. (ร่าง) แผนปฏิบัติราชการของกระทรวงเกษตรและสหกรณ์ ระยะ 5 ปี (พ.ศ. 2566-2570) โดยได้มอบหมายให้สํานักงานเศรษฐกิจการเกษตร (สศก.) ในฐานะหน่วยงานที่มีภารกิจหลักด้านการวางแผนงาน นโยบาย และมาตรการด้านการเกษตรจัดทําแผนปฏิบัติราชการกระทรวงเกษตรและสหกรณ์ เพื่อขับเคลื่อนยุทธศาสตร์ชาติ โดยระยะแรกได้จัดทําช่วงระยะ 3 ปี (พ.ศ. 2563 - 2565) ซึ่งแผนฯ ดังกล่าว มีกําหนดระยะเวลาสิ้นสุด ในวันที่ 30 กันยายน 2565 ทั้งนี้ สศก. ได้เตรียมกระบวนการจัดทําแผนปฏิบัติราชการฯ ระยะ 5 ปี (พ.ศ. 2566 - 2570) โดยที่ประชุมได้มีมติเห็นชอบร่างฯ ดังกล่าว
นอกจากนี้ ยังได้มีการติดตามความก้าวหน้าการแก้ไขปัญหาโรคลัมปีสกินในโค-กระบือ โดยกรมปศุสัตว์ได้รายงานถึงการบริหารจัดการวัคซีนป้องกันโรคลัมปี สกิน ในโค-กระบือ ซึ่งเป็นไปตามมติคณะรัฐมนตรีที่ได้อนุมัติงบประมาณรายจ่ายประจําปีงบประมาณพ.ศ. 2564 งบกลางรายการเงินสํารองจ่ายเพื่อกรณีฉุกเฉินหรือจําเป็นเพื่อควบคุมโรคลัมปีสกิน ในโค-กระบือวงเงินงบประมาณจํานวน684,218,000 บาท โดยกรมปศุสัตว์ได้วางแผนบริหารจัดการวัคซีนทั้ง5ล้านโดส ดังนี้ ปศุสัตว์เขต1จํานวน224,100โดส ปศุสัตว์เขต2จํานวน130,100โดส ปศุสัตว์เขต3จํานวน1,623,300โดส ปศุสัตว์เขต4จํานวน1,127,900โดส ปศุสัตว์เขต5จํานวน405,600โดส ปศุสัตว์เขต 6จํานวน376,600โดสปศุสัตว์เขต7 จํานวน563,400โดส ปศุสัตว์เขต8จํานวน341,300โดส และปศุสัตว์เขต9จํานวน207,700โดส
ทั้งนี้ ได้มอบหมายให้ปลัดกระทรวงเกษตรและสหกรณ์ ติดตามการดําเนินงานตามนโยบายสําคัญของกระทรวงเกษตรและสหกรณ์อย่างใกล้ชิด รวมถึงการแก้ไขปัญหาภาคเกษตรต่าง ๆ เพื่อให้สามารถบรรเทาความเดือนร้อนของเกษตรกรและขับเคลื่อนงานไปได้อย่างรวดเร็วและเป็นรูปธรรม.